Ego Odo, dux Burgundię, notum facio presentibus et futuris quod Huo de Vilota dedit Deo et fratribus Longivadi, laude et assensu domini sui Aymonis, et Guidonis, fratris ejus, in elemosinam perpetuam, quicquid habebat in quodam prato quod dicitur pratum Garin, et fraragium in omnibus pratis qui sunt ex parte patris sui, excepto quodam prato quod dicitur pratum Tyaut. Hec autem sunt prata que pertinent ad fraragium pratum Quercus, pratum Ulmi, Lamma prati quod in pasticio est de Galenne, duę petię quę sunt juxta pontem de Chalenne, pratum Belini, magnum Marescum. Hec omnia laudaverunt Bona amica, uxor supradicti Huonis et Viardus, frater ejus, cum Matode, uxore, et filiis suis, scilicet Valterio, Vichardo, Hugone, Nicholao; Amelina quoque predictorum soror Huonis et Viardi, et liberi ejus, scilicet Vauteroz, Thecelinus, Josbertus, Ensengardis, Tecelina, Adelina. Hec etiam laudavit Paschota, soror scilicet Huonis et Viardi, et Hugo, filius ejus. Et sciendum quod si quis super his omnibus traxerit in causam fratres Longivadi, predictus Haymo, dominus jam dictorum Huonis et Viardi, et ipsi scilicet Huo et Viardus, aut heredes eorum, in omni curia eis plenariam guarantiam portabunt. quę ut rata permaneant presentem cartam sigilli mei munimine roboravi, anno gratię M°CC°IIII°.